Tobos batakų kalba

Tobos batakų kalba (Hata Batak Toba) – austroneziečių šeimos, malajų–polineziečių pošeimio kalba, vartojama batakų, gyvenančių Indonezijoje, Sumatros saloje, Tobos ežero pakrantėse ir apylinkėse. Kalbančiųjų skaičius – 1,6 mln. žmonių.

Vartojama Šiaurės Sumatros provincijoje, į pietus ir vakarus nuo Tobos ežero bei Samosiro saloje pačiame ežereBatak, Toba, LAPSyD (Asahano, Humbang Hasundutano, Šiaurės Labuhan Batu, Samosiro, Simalungano, Vidurio Tapanulio, Šiaurės Tapanulio ir Toba Samosiro regencijose). Šios kalbos vartotojai sudaro Tobos batakų pogrupį.

Tobos batakų kalba seniau buvo užrašoma indiškos (brahmi) kilmės batakų raštu, dabar daugiausia naudojama lotyniška abėcėlė. Šia kalba mokoma kai kuriose pradinėse mokyklose, yra parašyta rašytinių veikalų (įskaitant gramatikas, Biblijos vertimą). Šią kalba moka Tobos batakų suaugusieji ir nemažai vaikų, tačiau jaunimas, ypač miestuose, pereina prie indoneziečių kalbos.Batak Toba (Hata Batak Toba), omniglot.com


Pirmieji ir žymiausi šios kalbos tyrinėtojai buvo vokietis Johanesas Varnekas (Johannes Warneck) ir olandas Hermanas Noibroneris van der Tukas (Herman Neubronner van der Tuuk).

 Šaltiniai 

Kategorija:Malajų-Polineziečių kalbos